Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της διοργανικής συμφωνίας της 7ης Νοεμβρίου 2002 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας του προϋπολογισμού

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η διοργανική συμφωνία της 7ης Νοεμβρίου 2002 [1] επιτρέπει την κινητοποίηση του Ταμείου Αλληλεγγύης της Ευρωπαϊκής Ένωσης μέσω μηχανισμού ευελιξίας εντός του ετήσιου ανώτατου ορίου του 1 δισεκατομμυρίου ευρώ, άνω του ορίου των αντίστοιχων γραμμών των δημοσιονομικών προοπτικών. Οι όροι επιλεξιμότητας για την παρέμβαση του ταμείου διευκρινίζονται στον κανονισμό του Συμβουλίου για την ίδρυση του Ταμείου Αλληλεγγύης της Ευρωπαϊκής Ένωσης (ΤΑΕΕ) [2].

[1] ΕΕ C 283 της 20.11.2002, σ. 1

[2] ΕΕ L 311 της 14.11.2002, σ. 3

Βάσει της αίτησης που υπέβαλε η Πορτογαλία στο ΤΑΕΕ για τις καταστροφές από πυρκαγιές στην Πορτογαλία, η οποία παρελήφθη στις 13 Αυγούστου 2003, η εκτίμηση της άμεσης ζημίας έχει ως εξής:

// Συνολική άμεση ζημία

Καταστροφές από πυρκαγιές στην

Πορτογαλία // 946,489 εκατ. ευρώ

Υπό το πρίσμα της εξέτασης της εν λόγω αίτησης [3] και λαμβάνοντας υπόψη τη μέγιστη δυνατή ενίσχυση του Ταμείου καθώς και τη δυνατότητα επαναδιάθεσης πιστώσεων στη γραμμή που έχει ανάγκη πρόσθετων δαπανών, η Επιτροπή προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για συνολικό ποσό 31,655 εκατ. ευρώ, το οποίο θα διατεθεί δυνάμει του τομέα 3 των δημοσιονομικών προοπτικών.

[3] Ανακοίνωση προς την Επιτροπή από τον κ. Barnier, την κα Schreyer και τον κ. Fischler σχετικά με αίτηση που υπέβαλε η Πορτογαλία για την κινητοποίηση του Ταμείου Αλληλεγγύης της Ευρωπαϊκής Ένωσης για τις καταστροφές από πυρκαγιές στην Πορτογαλία.

Η Επιτροπή θα υποβάλει διορθωτικό προϋπολογισμό (ΔΠ) προκειμένου να εγγραφούν στον προϋπολογισμό του 2003 ειδικές πιστώσεις αναλήψεως υποχρεώσεων, όπως ορίζεται στο σημείο 4 της διοργανικής συμφωνίας της 7ης Νοεμβρίου 2002.

2003/0206 (COD)

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της διοργανικής συμφωνίας της 7ης Νοεμβρίου 2002 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας του προϋπολογισμού

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη διοργανική συμφωνία της 7ης Νοεμβρίου 2002 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας του προϋπολογισμού [4], και ιδίως το σημείο 3,

[4] ΕΕ C 172 της 18.06.1999, σ. 1.

τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης [5],

[5] ΕΕ L 311 της 14.11.2002, σ. 3.

την πρόταση της Επιτροπής,

Εκτιμώντας τα ακόλουθα:

(1) Η Ευρωπαϊκή Ένωση έχει ιδρύσει το Ταμείο Αλληλεγγύης της Ευρωπαϊκής Ένωσης (Ταμείο) για να δείξει αλληλεγγύη προς τον πληθυσμό περιοχών που πλήττονται από καταστροφές.

(2) Η Πορτογαλία υπέβαλε αίτηση κινητοποίησης του Ταμείου στις 13 Αυγούστου 2003 για τις καταστροφές από πυρκαγιές.

(3) Η διοργανική συμφωνία της 7ης Νοεμβρίου 2002 επιτρέπει την κινητοποίηση του Ταμείου εντός του ετήσιου ανώτατου ορίου του 1 δισεκατομμυρίου ευρώ.

(4) Οι καταστροφές από πυρκαγιές στην Πορτογαλία πληρούν τις απαραίτητες προϋποθέσεις που επιτρέπουν την κινητοποίηση του Ταμείου.

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2003, το Ταμείο Αλληλεγγύης της Ευρωπαϊκής Ένωσης κινητοποιείται για τη διάθεση ποσού 31,655 εκατ. ευρώ σε πιστώσεις αναλήψεως υποχρεώσεων.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[...] [...]